Pasūtītāja Līguma reģistrācijas Nr.\_\_\_\_\_\_\_\_\_\_\_\_

Izpildītāja Līguma reģistrācijas Nr.\_\_\_\_\_\_\_\_\_\_\_\_

**IEPIRKUMA LĪGUMS**

Par tiesībām piegādāt materiālus endoskopu dezinfekcijas iekārtai CleanTop WM un materiālus ūdens priekšattīrīšanai

Rīgā, 2016.gada \_\_.martā

**SIA „Rīgas 1.slimnīca“**, reģ. Nr. 40003439279, turpmāk tekstā saukts Pasūtītājs, tās valdes priekšsēdētāja A. Pavāra personā, kurš rīkojas saskaņā ar Statūtiem un 2016.gada 21.janvāra pilnvaru Nr. 1-85, un

**AS "LabMedTech”,** valdes locekles Gunas Goldmanes personā, kura rīkojas uz Statūtu pamata, turpmāk tekstā „Izpildītājs”, no otras puses, bet abi kopā turpmāk līguma tekstā saukti Puses, apzinādamies savas darbības juridisko nozīmi un sekas, kā arī būdamas neviena nepiespiestas, bez maldības, viltus un spaidiem, vadoties pēc Latvijas Republikā spēkā esošajiem normatīviem aktiem, saskaņā ar LR “Publisko iepirkumu likumu” un pamatojieties uz iepirkuma “Endoskopu dezinfekcijas un ūdens attīrīšanas materiālu iegāde” (ID Nr. R1S 2016/03) nosacījumiem un rezultātiem, noslēdz sekojošu līgumu:

**1. Līguma priekšmets**

Pasūtītājs pasūta, un Izpildītājs piegādā materiālus endoskopu dezinfekcijas iekārtai CleanTop WM un materiālus ūdens priekšattīrīšanai (turpmāk tekstā – Prece) atbilstoši Tehniskajam/Finanšu piedāvājumam (1.pielikums) un Pasūtītāja pasūtījumam.

**2. Līguma termiņš, līgumcena un norēķinu kārtība**

2.1. Līgums stājas spēkā no parakstīšanas dienas un ir spēkā 1 (vienu) gadu vai līdz Līgumcenas sasniegšanai.

2.2. Preču cenas ir norādītas Līguma 2.pielikumā „Tehniskais/Finanšu piedāvājums”.

2.3. Kopējā Līgumcena bez pievienotās vērtības nodokļa (turpmāk tekstā – PVN) ir līdz EUR 23 776.00 (divdesmit trīs tūkstoši septiņi simti septiņdesmit seši *euro*, 00 centi), PVN 21% (divdesmit viens procenti) ir EUR 4 992.96 (četri tūkstoši deviņi simti deviņdesmit divi *euro*, 96 centi), kopējā Līgumcena ar PVN ir EUR 28 768.96 (divdesmit astoņi tūkstoši septiņi simti sešdesmit astoņi *euro*, 96 centi).

2.4. Preču cenā ietilpst visi nodokļi, maksājumi, nodevas un citi izdevumi, kas saistīti ar Līguma izpildi, tajā skaitā arī Preces piegādes izdevumi.

2.5. Pievienotās vērtības nodoklis tiek aprēķināts atbilstoši spēkā esošajai nodokļa likmei. Nodokļu jomu regulējošo normatīvo aktu izmaiņu gadījumā, PVN tiek piemērota saskaņā ar Preču piegādes brīdī spēkā esošajiem normatīvajiem aktiem, neveicot atsevišķus grozījumus Līgumā.

2.6. Pasūtītājs samaksu par saņemto Preci veic ar pārskaitījumu uz Izpildītāja norādīto bankas kontu (Līguma 9.punkts), 30 (trīsdesmit) kalendāro dienu laikā no Rēķina saņemšanas.

2.7. Par apmaksas dienu tiek uzskatīta diena, kurā nauda ir iemaksāta Izpildītāja norādītajā bankas kontā.

2.8. Izrakstot rēķinu, Izpildītājs Rēķinā norāda Pasūtītāja Līguma reģistrācijas numuru.

**3. Preču pasūtīšana un piegādes kārtība**

3.1. Izpildītājs ne vēlāk kā 5 (piecu) darba dienu laikā no pasūtījuma saņemšanas dienas Piegādā Pasūtītājam nepieciešamo Preci, atbilstoši Tehniskajam/Finanšu piedāvājumam (1.pielikums).

3.2. Izpildītājs, atbilstoši Pasūtītāja norādījumiem, nodrošina Preces piegādi saviem spēkiem, neiesaistot Pasūtītāja personālu.

3.3. Pirms Preces piegādes Puses saskaņo piegādes laiku. Preci nododot, Izpildītāja un Pasūtītāja pārstāvji paraksta Preču pavadzīmi - rēķinu. Pasūtītāja pārstāvja paraksts uz Rēķina apliecina, ka Izpildītājs Pasūtījumu izpildījis pienācīgi.

3.4. Preces piegādes un izkraušanas darbu laikā nedrīkst tikt bojāta Prece vai tās iepakojums.

3.5. Ja Pasūtītāja pilnvarotā persona pie Preces pieņemšanas konstatē Preces neatbilstību vai trūkumus, Pasūtītāja pilnvarotā persona norāda konstatētās nepilnības un trūkumus Preču pavadzīmē - rēķinā un abpusēji parakstītu ar atzīmi par atpakaļnodošanu atgriež Izpildītājam kopā ar Preci līdz nepilnību un trūkumu novēršanai.

3.6. Izpildītājs par saviem līdzekļiem abpusēji saskaņotā termiņā, bet ne vēlāk kā 7 (septiņu) darba dienu laikā novērš trūkumus un nepilnības un piegādā Līguma nosacījumiem atbilstošu Preci, iesniedzot Pasūtītāja pilnvarotajam personai parakstīšanai Preču pavadzīmi - rēķinu.

3.7. Izpildītājs nes pilnu materiālo atbildību par Preci līdz tās nodošanai Pasūtītājam.

3.8. Pasūtītājam ir tiesības Līguma darbības laikā neizlietot visu Līguma 2.3.punktā minēto summu.

**4. Preces kvalitāte**

4.1. Izpildītājs piegādā kvalitatīvu un Tehniskajam/Finanšu piedāvājumam (1.pielikums) atbilstošu Preci.

4.2. Ja Pasūtītājs pēc Preces piegādes atklāj, ka Prece ir iepirkuma neatbilstoša, Pasūtītājs telefoniski pa Līguma 8.4.2.punktā norādīto telefona numuru informē Izpildītāju, norādot Precei konstatēto defektu vai problēmu. Izpildītājam uz sava rēķina tie jānovērš ne vēlāk kā 10 (desmit) dienu laikā, no rakstiskās pretenzijas pa Līguma 8.4.2. punktā norādīto faksu vai e-pasta adresi saņemšanas brīža.

**5. Pušu saistības un atbildība**

5.1. Pasūtītāja saistības un atbildība:

5.1.1. Pasūtītājs ir atbildīgs par savu saistību pienācīgu izpildi;

5.1.2. Pasūtītājs apņemas veikt samaksu par Preci šajā Līgumā noteiktajā termiņā un kārtībā;

5.1.3. Pasūtītājs apņemas savlaicīgi veikt Izpildītāja piegādātās Preces pieņemšanu;

5.1.4. Ja Pasūtītājs neveic samaksu par Precēm Līguma 2.6. punktā norādītajā termiņā, tad Pasūtītājs maksā Līgumsodu 0,1% apmērā no savlaicīgi nenomaksātās summas par katru nokavēto dienu.

5.2. Izpildītāja saistības un atbildība:

5.2.1. Izpildītājs ir atbildīgs par savu saistību pienācīgu izpildi;

5.2.2. Izpildītājs apņemas veikt Preču piegādi un nodošanu Līgumā noteiktajā kārtībā;

5.2.3. Izpildītājs uzņemas atbildību par zaudējumiem, kuri nodarīti Pasūtītājam sakarā ar Līguma noteikumu pārkāpumu, ja Izpildītājs tajos vainojams;

5.2.4. Ja Izpildītājs nepiegādā Preces Līgumā noteiktajā termiņā, tiek noteikts Līgumsods 0,1% apmērā no nepiegādāto Preču cenas par katru nokavēto piegādes dienu.

5.3. Ieturamā Līgumsoda summa par Pušu saistību nepienācīgu izpildi nevar būt lielāka par 10 % no kopējās piegādāto Preču summas.

5.4. Jebkura Līgumā noteiktā Līgumsoda samaksa neatbrīvo Puses no to saistību pilnīgas izpildes.

5.5. Pusēm ir tiesības vienpusēji atkāpties no šī Līguma 30 (trīsdesmit) kalendāra dienas iepriekš par to rakstiski brīdinot otru Pusi, ja viena no Pusēm nepilda savas saistības. Par brīdinājumu par Līguma pārtraukšanu tiek uzskatīts rakstveidā noformēts un otrai Pusei nosūtīts paziņojums.

**6. Nepārvarama vara**

6.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.

6.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā, pēc viņas uzskata, ir iespējama un paredzama viņas Līgumā paredzēto Līguma saistību izpilde, un, pēc otras Puses pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

**7. Strīdu izskatīšanas kārtība**

7.1. Visus strīdus un domstarpības, kas rodas Līguma izpildes laikā, Puses cenšas atrisināt savstarpēji vienojoties, bet ja vienošanās nav panākta, Latvijas Republikā spēkā esošajos normatīvajos aktos noteiktajā kārtībā – tiesā.

7.2. Puses ir atbildīgas par Līguma saistību neizpildi atbilstoši Latvijas Republikā spēkā esošajiem normatīvajiem aktiem.

**8. Citi noteikumi**

8.1. Visi šī Līguma grozījumi un papildinājumi ir spēkā tikai tādā gadījumā, ja tie ir noformēti rakstveidā un tos ir parakstījuši abu Pušu pilnvaroti pārstāvji.

8.2. Neviena no Pusēm nedrīkst nodot savas tiesības, kas saistītas ar Līgumu, trešajai personai, bez rakstiskas saskaņošanas ar otru Pusi.

8.3. Ja kāds no šī Līguma nosacījumiem zaudē savu juridisko spēku, tas neietekmē pārējo Līguma nosacījumu spēkā esamību.

8.4. Pušu pārstāvji šī Līguma izpildes laikā:

8.4.1. No Pasūtītāja puses par līguma izpildi: Aptiekas vadītāja Gundega Kristone, Tālrunis: 67366378, E-pasts: aptieka@1slimnica.lv.

8.4.2. No Izpildītāja puses: , e-pasts: , Tālrunis: Fakss.

8.5. Gadījumā, ja ir mainījušās Latvijas Republikas normatīvo aktu prasības Precei, Pasūtītājs par to informē Izpildītāju un Izpildītājs veic attiecīgās korekcijas, nemainot Preces cenu.

8.6. Visi paziņojumi un uzaicinājumi ir jānosūta uz juridisko adresi (Līguma 9.punkts), ierakstītās vēstulēs vai iesniedzot tās personīgi. Izmaiņas par kontaktpersonām var tikt nosūtītas elektroniski uz Līguma 8.4.1. un 8.4.2.punktā norādītajām e-pasta adresēm, neveicot atsevišķus grozījumus līgumā.

8.7. Mainot juridiskās adreses vai bankas rekvizītus, Pusei par notikušajām izmaiņām otrai Pusei ir jāpaziņo 5 (piecu) darba dienu laikā. Pretējā gadījumā vainīgā Puse pilnībā atlīdzina otrai Pusei nodarītos vai tādējādi radušos zaudējumus.

8.8. Līgums ar pielikumiem sastādīts latviešu valodā uz 4 (četrām) lapām 2 (divos) eksemplāros, no kuriem viens eksemplārs glabājas pie Pasūtītāja, bet otrs – pie Izpildītāja. Abiem Līguma eksemplāriem ir vienāds juridiskais spēks.

**9. Pušu rekvizīti**

|  |  |
| --- | --- |
| **Pasūtītājs:**  **SIA "Rīgas 1.slimnīca"**  Reģ. Nr. 40003439279  Adrese: Bruņinieku ielā 5, Rīga  Tālrunis: 67366375  Fakss 67315455  E-pasts: administracija@1slimnica.lv  Bankas nosaukums: A/s Citadeles banka  Konts: LV12PARX0006054590785 | **Izpildītājs:**  **AS “LabMedTech”**  Vienotās reģistrācijas Nr. 40103165010  Juridiskā adrese: Biķernieku iela 57-9/10,  Rīga, LV-1039  Tālrunis: 67147467  E-pasts: labmedtech@labmedtech.lv  Bankas nosaukums:  Konts: |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētājs  asoc.prof. Andrejs Pavārs | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes locekle  Guna Goldmane |

1.pielikums

**TEHNISKAIS – FINANŠU PIEDĀVĀJUMS**

|  |  |  |  |
| --- | --- | --- | --- |
| **Nr.** | **Tehniskā specifikācija** | **Vienība** | **1 vienības cena EUR bez PVN** |
| 1. | **Materiāli endoskopu dezinfekcijas iekārtai CleanTop WM** | | |
| 1.1. | EA baktēriju filtrs (Filtrs III) | gab. | **286.85** |
| 1.2. | Viena mēneša patēriņa iepakojums, kas ietver:  -          1 EA daļiņu filtrs (Filtrs I)  -          4 EA hlora gāzu filtrs (Filtrs II)  -          2 kastes Elektrolīzes paātrinātāja (NaCl šķīdums) -kastē 24 iepakojumi | kompl. | **425.77** |
| 1.3. | Elektrolīzes paātrinātājs(NaCl šķīdums), kastē 24 iepakojumi | kastes | **74.70** |
| 1.4. | Printera papīrs | gab. | **2.87** |
| 2. | **Materiāli ūdens priekšattīrīšanai** | | |
| 2.1. | Pirmsfiltrācijas filtra kārtridžs 10µm | gab. | **7.47** |
| 2.2. | Pirmsfiltrācijas filtra kārtridžs 0.65 µm | gab. | **85.91** |
| 2.3. | Jauktie dejonizācijas sveķi EUR/litrā | litrs | **18.68** |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētājs  asoc.prof. Andrejs Pavārs | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  projektu vadītājs  Kārlis Škenderskis |